title: 2017 m. liepos 4 d. Tarybos sprendimas (BUSP) 2017/1195, kuriuo iš dalies keičiamas Tarybos sprendimas 2014/129/BUSP dėl Europos ginklų neplatinimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo

text:
5.7.2017

               LT

               Europos Sąjungos oficialusis leidinys

               L 172/14

         TARYBOS SPRENDIMAS (BUSP) 2017/1195
   2017 m. liepos 4 d.
   kuriuo iš dalies keičiamas Tarybos sprendimas 2014/129/BUSP dėl Europos ginklų neplatinimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo
   EUROPOS SĄJUNGOS TARYBA
   atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 10 d. Taryba priėmė Sprendimą 2014/129/BUSP (1);

               (2)

               Sprendime 2014/129/BUSP numatytas 36 mėnesių laikotarpis jo 1 straipsnio 3 dalyje nurodytą konkrečią veiklą apimantiems projektams įgyvendinti po jo 3 straipsnio 3 dalyje nurodyto finansavimo susitarimo sudarymo datos;

               (3)

               2017 m. balandžio 3 d. Taryba priėmė Sprendimą (BUSP) 2017/632 (2), kuriuo Sprendimo 2014/129/BUSP įgyvendinimo laikotarpis pratęstas iki 2017 m. liepos 2 d.;

               (4)

               2017 m. birželio 19 d. įgyvendinantis subjektas (ES konsorciumas ginklų neplatinimo klausimais) paprašė Sąjungos leidimo pratęsti Sprendimo 2014/129/BUSP įgyvendinimo laikotarpį iki 2017 m. gruodžio 31 d., kad 2017 m. galėtų surengti vieną pagrindinę metinę konferenciją ginklų neplatinimo ir nusiginklavimo klausimais, taip pat kad galėtų po 2017 m. liepos 2 d. toliau vykdyti ES konsorciumo ginklų neplatinimo klausimais interneto platformos techninę priežiūrą ir atnaujinimą;

               (5)

               todėl Sprendimas 2014/129/BUSP turėtų būti iš dalies pakeistas, kad būtų galima visiškai įgyvendinti jame nurodytą veiklą ir atitinkamai pratęsti jo galiojimo trukmę,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/129/BUSP iš dalies keičiamas taip:

               1.

               1 straipsnio 3 dalies c punktas pakeičiamas taip:

                           „c)

                           užtikrinama galimybė surengti keturias pagrindines metines konferencijas su trečiosiomis šalimis ir pilietine visuomene ginklų neplatinimo ir nusiginklavimo klausimais siekiant tarptautiniu mastu propaguoti ES MNG neplatinimo strategiją ir ES SALW strategiją, taip pat Sąjungos institucijų bei mokslinių institutų vaidmenį Sąjungoje šioje srityje, siekiant didinti Sąjungos politikos šioje srityje matomumą ir teikti ataskaitas ir (arba) rekomendacijas vyriausiojo įgaliotinio atstovams“;

               2.

               3 straipsnio 1 dalis pakeičiama taip:
               „1.   1 straipsnio 3 dalyje nurodytą veiklą apimantiems projektams įgyvendinti skiriama orientacinė finansavimo suma yra 4 034 254,15 EUR.“;

               3.

               5 straipsnio 2 dalis pakeičiama taip:
               „2.   Jis taikomas nuo 2017 m. liepos 3 d. Jis nustoja galioti 2017 m. gruodžio 31 d.“;

               4.

               priedo 4 skirsnis pakeičiamas taip:
               „4.   Trukmė
               Šis sprendimas nustoja galioti 2017 m. gruodžio 31 d.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. liepos 4 d.

            Tarybos vardu

            Pirmininkas

         M. MAASIKAS

      (1)  2014 m. kovo 10 d. Tarybos sprendimas 2014/129/BUSP dėl Europos ginklų neplatinimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo (OL L 71, 2014 3 12, p. 3).

      (2)  2017 m. balandžio 3 d. Tarybos sprendimas (BUSP) 2017/632, kuriuo iš dalies keičiamas Sprendimas 2014/129/BUSP dėl Europos ginklų neplatinimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo (OL L 90, 2017 4 4, p. 10).


title: 2016 m. birželio 9 d. Tarybos sprendimas (ES) 2016/991, kuriuo skiriamas Regionų komiteto Ispanijos Karalystės pasiūlytas pakaitinis narys

text:
21.6.2016

               LT

               Europos Sąjungos oficialusis leidinys

               L 162/14

         TARYBOS SPRENDIMAS (ES) 2016/991
   2016 m. birželio 9 d.
   kuriuo skiriamas Regionų komiteto Ispanijos Karalystės pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), 2015/190 (2) ir 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. spalio 9 d. Tarybos sprendimu (ES) 2015/1915 (4) vietoj Esteban MAS PORTELL pakaitiniu nariu buvo paskirtas Marc PONS i PONS;

               (2)

               pasibaigus Marc PONS i PONS kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriama:

               —

               Pilar COSTA i SERRA, Consejera de Presidencia del Gobierno de las Islas Baleares.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 9 d.

            Tarybos vardu

            Pirmininkas

         G.A. VAN DER STEUR

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. spalio 9 d. Tarybos sprendimas (ES) 2015/1915, kuriuo skiriami Regionų komiteto Ispanijai atstovaujantys du nariai ir Ispanijai atstovaujantys trys pakaitiniai nariai (OL L 280, 2015 10 24, p. 26).


title: 2014 m. liepos 8 d. Tarybos sprendimas 2014/538/BUSP dėl Europos Sąjungos ir Kolumbijos Respublikos susitarimo, kuriuo nustatomos Kolumbijos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo

text:
23.8.2014

               LT

               Europos Sąjungos oficialusis leidinys

               L 251/7

         TARYBOS SPRENDIMAS 2014/538/BUSP
   2014 m. liepos 8 d.
   dėl Europos Sąjungos ir Kolumbijos Respublikos susitarimo, kuriuo nustatomos Kolumbijos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               trečiųjų valstybių dalyvavimo Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai;

               (2)

               2014 m. vasario 17 d. Tarybai priėmus sprendimą, kuriuo suteikti įgaliojimai pradėti derybas, Sąjungos vyriausiasis įgaliotinis užsienio reikalams ir saugumo politikai derybose susitarė dėl Europos Sąjungos ir Kolumbijos Respublikos susitarimo, kuriuo nustatomos Kolumbijos Respublikos dalyvavimo Europos Sąjungos krizių valdymo operacijose bendrosios sąlygos (toliau – Susitarimas);

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Kolumbijos Respublikos susitarimas, kuriuo nustatomos Kolumbijos Respublikos dalyvavimo Europos Sąjungos krizių valdymo operacijose bendrosios sąlygos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Tarybos pirmininkas Sąjungos vardu pateikia Susitarimo (1) 17 straipsnio 1 dalyje numatytą pranešimą.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 8 d.

            Tarybos vardu

            Pirmininkas

         P. C. PADOAN

      (1)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2011 m. sausio 31 d. Tarybos sprendimas 2011/70/BUSP, kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas

text:
2.2.2011

               LT

               Europos Sąjungos oficialusis leidinys

               L 28/57

         TARYBOS SPRENDIMAS 2011/70/BUSP
   2011 m. sausio 31 d.
   kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP dėl konkrečių priemonių taikymo kovojant su terorizmu (1).

               (2)

               2010 m. liepos 12 d. Taryba priėmė Sprendimą 2010/386/BUSP, kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP (2) 2, 3 ir 4 straipsniai, sąrašas.

               (3)

               Vadovaujantis Bendrosios pozicijos 2001/931/BUSP 1 straipsnio 6 dalimi, būtina atlikti išsamią asmenų, grupių ir subjektų, kuriems taikomas Sprendimas 2010/386/BUSP, sąrašo peržiūrą.

               (4)

               Šiame sprendime pateikiami Tarybos atliktos peržiūros asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, atžvilgiu rezultatai.

               (5)

               Su sąlyga, kad bus atsižvelgta į apeliacinio skundo, pateikto Byloje T-348/07, nagrinėjimo rezultatus, Taryba padarė išvadą, kad asmenys, grupės ir subjektai, kuriems taikomi Bendrosios pozicijos 2001/931/BUSP 2, 3 ir 4 straipsniai, yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems toliau turėtų būti taikomos toje bendrojoje pozicijoje numatytos specialios ribojamosios priemonės.

               (6)

               Atsižvelgdama į tai, kad apeliacinis skundas, pateiktas Byloje T-348/07, dar nagrinėjamas, Taryba nustatė, kad Sprendimas 2010/386/BUSP vienos grupės atžvilgiu neturėtų būti panaikintas. Šiuo metu atliekama su ta grupe susijusi peržiūra.

               (7)

               Asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas turėtų būti atitinkamai atnaujintas,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas 2010/386/BUSP panaikinamas, išskyrus to sprendimo priedo 2 dalies įraše Nr. 25 paminėtos grupės atžvilgiu.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2011 m. sausio 31 d.

            Tarybos vardu

            Pirmininkė

         C. ASHTON

      (1)  OL L 344, 2001 12 28, p. 93.

      (2)  OL L 178, 2010 7 13, p. 28.

      PRIEDAS

         1 STRAIPSNYJE NURODYTAS ASMENŲ, GRUPIŲ IR SUBJEKTŲ, KURIEMS TAIKOMI BENDROSIOS POZICIJOS 2001/931/BUSP 2, 3 IR 4 STRAIPSNIAI, SĄRAŠAS

      1.   Asmenys

                  1.

                  ABOU, Rabah Naami (dar žinomas kaip Naami Hamza; dar žinomas kaip Mihoubi Faycal; dar žinomas kaip Fellah Ahmed; dar žinomas kaip Dafri Rèmi Lahdi), gimęs 1966 2 1 Alžyre (Alžyras) – al-Takfir ir al-Hijra narys

                  2.

                  ABOUD, Maisi (dar žinomas kaip Šveicarų Abderrahmane), gimęs 1964 10 17 Alžyre (Alžyras) – al-Takfir ir al-Hijra narys

                  3.

                  AL-MUGHASSIL, Ahmad Ibrahim (dar žinomas kaip ABU OMRAN; dar žinomas kaip AL-MUGHASSIL, Ahmed Ibrahim), gimęs 1967 6 26 Qatif-Bab al Shamal (Saudo Arabija); Saudo Arabijos pilietis

                  4.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis

                  5.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija); Saudo Arabijos pilietis

                  6.

                  ARIOUA, Kamel (dar žinomas kaip Lamine Kamel), gimęs 1969 8 18 Costantine (Alžyras) –Al-Takfir ir al-Hijra narys

                  7.

                  ASLI, Mohamed (dar žinomas kaip Dahmane Mohamed), gimęs 1975 5 13 Ain Taya (Alžyras) – al-Takfir ir al-Hijra narys

                  8.

                  ASLI, Rabah, gimęs 1975 5 13 Ain Taya (Alžyras) – al-Takfir ir al-Hijra narys

                  9.

                  ATWA, Ali (dar žinomas kaip BOUSLIM, Ammar Mansour; dar žinomas kaip SALIM, Hassan Rostom), Libanas, gimęs 1960 m. Libane, Libano pilietis

                  10.

                  BOUYERI, Mohammed (dar žinomas kaip Abu Zubair; dar žinomas kaip Sobiar; dar žinomas kaip Abu ZOUBAIR), gimęs 1978 3 8 Amsterdame (Nyderlandai) –Hofstadgroep grupuotės narys

                  11.

                  DARIB, Noureddine (dar žinomas kaip Carreto; dar žinomas kaip Zitoun Mourad), gimęs 1972 2 1 Alžyre – al-Takfir ir al-Hijra narys

                  12.

                  DJABALI, Abderrahmane (dar žinomas kaip Touil), gimęs 1970 6 1 Alžyre – al-Takfir ir al-Hijra narys

                  13.

                  EL FATMI, Nouredine (dar žinomas kaip Nouriddin EL FATMI; dar žinomas kaip Nouriddine EL FATMI, dar žinomas kaip Noureddine EL FATMI, dar žinomas kaip Abu AL KA’E KA’E; dar žinomas kaip Abu QAE QAE; dar žinomas kaip FOUAD; dar žinomas kaip FZAD; dar žinomas kaip Nabil EL FATMI; dar žinomas kaip Ben MOHAMMED; dar žinomas kaip Ben Mohand BEN LARBI; dar žinomas kaip Ben Driss Muhand IBN LARBI; dar žinomas kaip Abu TAHAR; dar žinomas kaip EGGIE), gimęs 1982 8 15 Midare (Marokas), paso (išduotas Maroko Karalystės) Nr. N829139 – Hofstadgroep grupuotės narys

                  14.

                  EL-HOORIE, Ali Saed Bin Ali (dar žinomas kaip AL-HOURI, Ali Saed Bin Ali; dar žinomas kaip EL-HOURI, Ali Saed Bin Ali), gimęs 1965 7 10 arba 1965 7 11 El Dibabiya (Saudo Arabija); Saudo Arabijos pilietis

                  15.

                  FAHAS, Sofiane Yacine, gimęs 1971 9 10 Alžyre (Alžyras) (al-Takfir ir al-Hijra narys)

                  16.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  17.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  18.

                  MOKTARI, Fateh (dar žinomas kaip Ferdi Omar), gimęs 1974 12 26 Hussein Dey (Alžyras) (al-Takfir ir al-Hijra narys)

                  19.

                  NOUARA, Farid, gimęs 1973 11 25 Alžyre (Alžyras) – al-Takfir ir al-Hijra narys

                  20.

                  RESSOUS, Hoari (dar žinomas kaip Hallasa Farid), gimęs 1968 9 11 Alžyre (Alžyras) – al-Takfir ir al-Hijra narys

                  21.

                  SEDKAOUI, Noureddine (dar žinomas kaip Nounou), gimęs 1963 6 23 Alžyre (Alžyras) – al-Takfir ir al-Hijra narys

                  22.

                  SELMANI, Abdelghani (dar žinomas kaip Gano), gimęs 1974 6 14 Alžyre (Alžyras) – al-Takfir ir al-Hijra narys

                  23.

                  SENOUCI, Sofiane, gimęs 1971 4 15 Hussein Dey (Alžyras) – al-Takfir ir al-Hijra narys

                  24.

                  TINGUALI, Mohammed (dar žinomas kaip Mouh di Kouba), gimęs 1964 4 21 Blida (Alžyras) – al-Takfir ir al-Hijra narys

                  25.

                  WALTERS, Jason Theodore James (dar žinomas kaip Abdullah; dar žinomas kaip David), gimęs 1985 3 6 Amersforte (Nyderlandai), paso (išduotas Nyderlandų Karalystės) Nr. NE8146378 – Hofstadgroep grupuotės narys

            2.   Grupės ir subjektai

                  1.

                     Abu Nidal organizacija – ANO (dar žinoma kaip Fatah Revoliucinė Taryba; dar žinoma kaip Arabų revoliucinės brigados; dar žinoma kaip „Juodasis rugsėjis“; dar žinoma kaip Musulmonų socialistų revoliucinė organizacija)

                  2.

                     Al-Aqsa kankinių brigada

                  3.

                  Al-Aqsa e.V.

                  4.

                     Al-Takfir ir Al-Hijra

                  5.

                     Aum Shinrikyo (dar žinoma kaip AUM; dar žinoma kaip Aum Aukščiausioji Tiesa; dar žinoma kaip Aleph)

                  6.

                  Babbar Khalsa

                  7.

                  Filipinų komunistų partija, įskaitant Naują tautų armiją – NTA, Filipinuose

                  8.

                     Gama’a al-Islamiyya (dar žinoma kaip Al-Gama’a al-Islamiyya) (Islamo grupė – IG)

                  9.

                     İslami Büyük Doğu Akıncılar Cephesi – IBDA-C – (Didysis islamo rytų karių frontas)

                  10.

                     Hamas, įskaitant Hamas-Izz al-Din al-Qassem

                  11.

                     Hizbul Mujahideen – HM

                  12.

                     Hofstadgroep grupuotė

                  13.

                  Šventosios Žemės paramos ir plėtros fondas

                  14.

                  Tarptautinė sikų jaunimo federacija – TSJF

                  15.

                  Khalistano Zindabad pajėgos – KZF

                  16.

                  Kurdistano darbininkų partija – PKK (dar žinoma kaip KADEK; dar žinoma kaip KONGRA-GEL)

                  17.

                     Tamil Eelamo išlaisvinimo tigrai – TEIT

                  18.

                     Ejército de Liberación Nacional (Nacionalinė išlaisvinimo armija)

                  19.

                  Palestinos islamo Jihad – PIJ

                  20.

                  Palestinos išlaisvinimo liaudies frontas – PILF

                  21.

                  Palestinos išlaisvinimo žmonių fronto Aukščiausioji vadovybė, (dar žinoma kaip PILF Aukščiausioji vadovybė)

                  22.

                     Fuerzas armadas revolucionarias de Colombia – FARC (Kolumbijos revoliucinės ginkluotosios pajėgos)

                  23.

                     Devrimci Halk Kurtuluș Partisi-Cephesi – DHKP/C (dar žinoma kaip Devrimci Sol (Revoliucinė kairė); dar žinoma kaip Dev Sol) (Revoliucinė liaudies išlaisvinimo armija/frontas/partija)

                  24.

                     Sendero Luminoso (SL) (Šviečiantis kelias)

                  25.

                     Teyrbazen Azadiya Kurdistan grupuotė – TAK (dar žinoma kaip Kurdistano laisvės sakalai; dar žinoma kaip Kurdistano laisvės vanagai)

                  26.

                     Autodefensas Unidas de Colombia – AUC (Kolumbijos jungtinės savigynos pajėgos/grupė)


title: 2004/649/EB: Tarybos sprendimas 2004 m. gegužės 24 d. dėl Regionų komiteto dviejų narių iš Jungtinės Karalystės ir penkių pakaitinių narių iš Jungtinės Karalystės skyrimo

text:
23.9.2004

               LT

               Europos Sąjungos oficialusis leidinys

               L 298/20

      TARYBOS SPRENDIMAS

   2004 m. gegužės 24 d.
   dėl Regionų komiteto dviejų narių iš Jungtinės Karalystės ir penkių pakaitinių narių iš Jungtinės Karalystės skyrimo
   (2004/649/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Jungtinės Karalystės Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą dėl Regionų (1) komiteto narių ir pakaitinių narių skyrimo.

               (2)

               Dėl p. Christine MAY įgaliojimų pasibaigimo, apie kurį Tarybai buvo pranešta 2003 m. liepos 24 d., tapo laisva Regionų komiteto nario vieta, dėl p. Diane BUNYAN, p. Hugh HALCRO-JOHNSTON ir p. Irene McGUGAN įgaliojimų pasibaigimo, apie kurį Tarybai buvo pranešta 2003 m. liepos 24 d., tapo laisvos Regionų komiteto trijų pakaitinių narių vietos; dėl p. Irene OLDFATHER atsistatydinimo, apie kurį Tarybai buvo pranešta 2004 m. gegužės 5 d., tapo laisva nario vieta ir, iškėlus p. Jack McCONNELL ir p. Corrie McCHORD kandidatūras į tikrojo nario pareigas, tapo laisvos dviejų pakaitinių narių vietos,

         NUSPRENDĖ:
   Vienintelis straipsnis
   Skirti Regionų komiteto narius ir pakaitinius narius likusiam jų kadencijos laikotarpiui iki 2006 m. sausio 25 d.:

               a)

               nariais:

                           1.

                           p.Jack McCONNELL,
                           First Minister, Scottish Parliament,
                           skiriamas vietoj p. Irene OLDFATHER

                           2.

                           p. Corrie McCHORD,
                           Leader of Stirling Council,
                           skiriamas vietoj p. Christine MAY

               b)

               pakaitiniais nariais:

                           1.

                           p. Helen HOLLAND,
                           Bristol City Council,
                           skiriama vietoj p. Diane BUNYAN

                           2.

                           p. Nicola STURGEON,
                           Scottish Parliament,
                           skiriama vietoj p. Irene McGUGAN

                           3.

                           p. Jim McCABE,
                           North Lanarkshire Council,
                           skiriamas vietoj p. Corrie McCHORD

                           4.

                           p. Andrew CAMPBELL,
                           Leader of Dumfries and Galloway Council,
                           skiriamas vietoj p. Hugh HALCRO-JOHNSTON

                           5.

                           p. Irene OLDFATHER,
                           Scottish Parliament,
                           skiriama vietoj p. Jack McCONNELL.

      Priimta Briuselyje, 2004 m. gegužės 24 d.

            Tarybos vardu

            Pirmininkas

         D. AHERN

      (1)  OL L 24, 2002 1 26, p. 38.


title: 2017 m. balandžio 27 d. Europos Parlamento sprendimas (ES, Euratomas) 2017/1614 dėl Inovacijų ir tinklų programų vykdomosios įstaigos 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/111

         EUROPOS PARLAMENTO SPRENDIMAS (ES, Euratomas) 2017/1614
   2017 m. balandžio 27 d.
   dėl Inovacijų ir tinklų programų vykdomosios įstaigos 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos Sąjungos 2015 finansinių metų bendrąjį biudžetą (1),

               —

               atsižvelgdamas į Europos Sąjungos 2015 finansinių metų konsoliduotąsias metines ataskaitas (COM(2016) 475 – C8-0269/2016) (2),

               —

               atsižvelgdamas į Inovacijų ir tinklų programų vykdomosios įstaigos 2015 finansinių metų galutines metines ataskaitas (3),

               —

               atsižvelgdamas į Komisijos ataskaitą dėl tolesnių veiksmų, susijusių su 2014 finansinių metų biudžeto įvykdymo patvirtinimu (COM(2016) 674) ir į prie jos pridėtą Komisijos tarnybų darbo dokumentus (SWD(2016) 338, SWD(2016) 339),

               —

               atsižvelgdamas į Komisijos metinę 2015 atlikto vidaus audito ataskaitą biudžeto įvykdymą tvirtinančiai institucijai (COM(2016) 628) ir į prie jos pridėtą Komisijos tarnybų darbo dokumentą (SWD(2016) 322),

               —

               atsižvelgdamas į Audito Rūmų ataskaitą dėl Inovacijų ir tinklų programų vykdomosios įstaigos 2015 finansinių metų metinių finansinių ataskaitų su Įstaigos atsakymais (4),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad vykdomosios įstaigos įvykdė 2015 finansinių metų biudžetą (05874/2017 – C8-0038/2017),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 66 straipsnio pirmą ir antrą pastraipas,

               —

               atsižvelgdamas į 2013 m. gruodžio 23 d. Komisijos įgyvendinimo sprendimą 2013/801/ES, kuriuo įsteigiama Inovacijų ir tinklų programų vykdomoji įstaiga ir panaikinamas Sprendimas 2007/60/EB su pakeitimais, padarytais Sprendimu 2008/593/EB (9),

               —

               atsižvelgdamas į Darbo tvarkos taisyklių 93 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8-0150/2017),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis savo pačios atsakomybe, atsižvelgdama į patikimo finansų valdymo principus;

               1.

               patvirtina Inovacijų ir tinklų programų vykdomosios įstaigos direktoriui, kad Įstaigos 2015 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2015 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, taip pat savo 2017 m. balandžio 27 d. rezoliucijoje dėl Audito Rūmų specialiųjų ataskaitų vykdant Komisijos 2015 finansinių metų biudžeto įvykdymo patvirtinimo procedūrą (10);

               3.

               paveda Pirmininkui perduoti šį sprendimą, sprendimą dėl Europos Sąjungos 2015 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Inovacijų ir tinklų programų vykdomosios įstaigos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL L 69, 2015 3 13.

      (2)  OL C 380, 2016 10 14, p. 1.

      (3)  OL C 417, 2016 11 11, p. 11.

      (4)  OL C 449, 2016 12 1, p. 219.

      (5)  OL C 380, 2016 10 14, p. 147.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  OL L 297, 2004 9 22, p. 6.

      (9)  OL L 352, 2013 12 24, p. 65.

      (10)  Tą dieną priimti tekstai, P8_TA(2017)0144 (žr. šio Oficialiojo leidinio p. 66).


title: 2014/603/ES: 2014 m. balandžio 3 d. Europos Parlamento sprendimas dėl Europos mokymo fondo 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/267

         EUROPOS PARLAMENTO SPRENDIMAS
   2014 m. balandžio 3 d.
   dėl Europos mokymo fondo 2012 finansinių metų biudžeto įvykdymo patvirtinimo
   (2014/603/ES)
   EUROPOS PARLAMENTAS,

               —

               atsižvelgdamas į Europos mokymo fondo 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2012 finansinių metų metinių finansinių ataskaitų su Fondo atsakymu (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (4), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0182/2014),

               1.

               patvirtina Europos mokymo fondo direktoriui, kad Fondo 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 206.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 354, 2008 12 31, p. 82.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2016 m. vasario 12 d. Tarybos sprendimas (ES) 2016/204 dėl pozicijos, kuri turi būti priimta Europos Sąjungos vardu EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo (ultraplačiajuostis ryšys)

text:
16.2.2016

               LT

               Europos Sąjungos oficialusis leidinys

               L 39/39

         TARYBOS SPRENDIMAS (ES) 2016/204
   2016 m. vasario 12 d.
   dėl pozicijos, kuri turi būti priimta Europos Sąjungos vardu EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo (ultraplačiajuostis ryšys)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XI priedą (Elektroniniai ryšiai, audiovizualinės paslaugos ir informacinė visuomenė);

               (3)

               į EEE susitarimą turi būti įtrauktas Komisijos įgyvendinimo sprendimas 2014/702/ES (3). Radijo ryšių tankis šalia Islandijos ir Norvegijos oro uostų ir jų naudojimo intensyvumas yra didesni nei ES. Siekiant išvengti mobiliojo ryšio operatorių radijo ryšio žalingųjų trukdžių, Islandijai ir Norvegijai neturėtų būti taikoma prievolė leisti naudoti 6,0–8,5 GHz dažnio juostą įrenginiams, pagrįstiems ultraplačiajuoste ryšio technologija, orlaiviuose;

               (4)

               todėl EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) turėtų būti atitinkamai iš dalies pakeistas;

               (5)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Sąjungos vardu EEE jungtiniame komitete, dėl siūlomo EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 12 d.

            Tarybos vardu

            Pirmininkas

         J.R.V.A. DIJSSELBLOEM

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2014 m. spalio 7 d. Komisijos įgyvendinimo sprendimas 2014/702/ES, kuriuo iš dalies keičiamas Sprendimas 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje (OL L 293, 2014 10 9, p. 48).

      PROJEKTAS
      EEE JUNGTINIO KOMITETO SPRENDIMAS Nr. …/2016
      … m. … … d.
      kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:

                  (1)

                  į EEE susitarimą turi būti įtrauktas 2014 m. spalio 7 d. Komisijos įgyvendinimo sprendimas 2014/702/ES, kuriuo iš dalies keičiamas Sprendimas 2007/131/EB (1) dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje;

                  (2)

                  todėl EEE susitarimo XI priedas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      EEE susitarimo XI priedo 5cw punktas (Komisijos sprendimas 2007/131/EB) iš dalies keičiamas taip:

                  1.

                  Pridedamas šis tekstas:
                  „Sprendimo nuostatos šio Susitarimo tikslais adaptuojamos taip:
                  Islandijai ir Norvegijai netaikoma prievolė leisti naudoti 6,0–8,5 GHz dažnio juostą įrenginiams, pagrįstiems ultraplačiajuoste ryšio technologija, orlaiviuose.“

                  2.

                  Papildoma šia įtrauka:

                              „—

                                 32014 D 0702: 2014 m. spalio 7 d. Komisijos įgyvendinimo sprendimas 2014/702/ES (OL L 293, 2014 10 9, p. 48).“

            2 straipsnis

         Europos Sąjungos oficialiojo leidinio EEE priede skelbtinas Įgyvendinimo sprendimo 2014/702/ES tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį (2).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje […]

               EEE jungtinio komiteto vardu

               Pirmininkas

            […]

               EEE jungtinio komiteto sekretoriai

            […]

         (1)  OL L 293, 2014 10 9, p. 48.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: Visuomenės galimybę susipaŽinti su Europos parlamento dokumentais reglamentuojančios nuostatos — Biuro sprendimas 2001 m. lapkričio 28 d.

text:
22.11.2005

               LT

               Europos Sąjungos oficialusis leidinys

               C 289/6

      VISUOMENĖS GALIMYBĘ SUSIPAŽINTI SU EUROPOS PARLAMENTO DOKUMENTAIS REGLAMENTUOJANČIOS NUOSTATOS

   Biuro sprendimas 2001 m. lapkričio 28 d. (1)
       (2)
       (3)

   (2005/C 289/06)
   BIURAS,
   atsižvelgdamas į Europos Bendrijos sutarties 255 straipsnio 2 ir 3 dalis;
   atsižvelgdamas į 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais, ypač jo 11, 12 ir 18 straipsnius;
   atsižvelgdama į Darbo tvarkos taisyklių 22 straipsnio 2 dalį, 11 ir 96 straipsnių 1 dalį, 97 straipsnį ir VII priedą;
   kadangi bendrieji naudojimosi dokumentais principai buvo nustatyti pagal EB sutarties 255 straipsnio 2 dalį 2001 m. gegužės 30 d. Europos Parlamento ir Tarybos reglamentu Nr. 1049/2001;
   kadangi Europos Parlamentas pagal EB sutarties 255 straipsnio 3 dalį ir Reglamento (EB) Nr. 1049/2001 18 straipsnio 1 dalį 2001 m. lapkričio 13 d. sprendimu priėmė savo Darbo tvarkos taisykles;
   kadangi Europos Parlamento Darbo tvarkos taisyklių 97 straipsnio 2, 3 ir 4 dalyse numatoma įpareigoti Biurą nustatyti taisykles dėl dokumentų nuorodų registro sukūrimo, numatyti naudojimosi dokumentais tvarką ir nurodyti, kas bus atsakingas už šių dokumentų tvarkymą;
   kadangi 1997 m. liepos 10 d. Biuro sprendimas dėl visuomenės naudojimosi Europos Parlamento dokumentais ir 1998 m. balandžio 17 d. sprendimas dėl mokesčio už dokumentų persiuntimą buvo panaikinti 2001 m. lapkričio 13 d. Europos Parlamento sprendimu;
   kadangi mokesčio už dokumentų pateikimą sistemos priemonės turi atitikti Reglamento (EB) Nr. 1049/2001 10 straipsnio nuostatus, kad būtų nurodytas papildomas mokestis, kurį turi mokėti prašytojas, kai persiunčiami didelės apimties dokumentai;
   kadangi siekiant skatinti skaidrumą piliečių atžvilgiu, būtų naudinga vienu sprendimu pateikti visas su Europos Parlamento dokumentų registro veikimu susijusias priemones;
   NUSPRENDŽIA
   I ANTRAŠTINĖ DALIS
   NUORODŲ REGISTRAS
   1 straipsnis
   Registro sukūrimas
   1.   Institucija sukuria nuorodų registrą pagal Reglamento (EB) Nr. 1049/2001 11 straipsnio 2 dalį ir Darbo tvarkos taisyklių 97 straipsnio 3 dalį.
   2.   Tokiu būdu parengtame nuorodų registre yra nuo reglamento (EB) Nr. 1049/2001 taikymo pradžios institucijos sudaryti ar gauti dokumentai (4);
   3.   Šios nuorodos yra „dokumento atpažinimo kortelės“, kuriose pateikti ne tik Reglamento (EB) Nr. 1049/2001 11 straipsnio 2 dalyje reikalaujami duomenys, bet taip pat, kai įmanoma, nurodyta informacija apie kiekvieną dokumentą sudariusią instituciją, kuriomis kalbomis galima susipažinti su dokumentais, informacija apie dokumento statusą, kategoriją ir vietą, kurioje saugomas dokumentas.
   2 straipsnis
   Tikslai
   Nuorodų registras yra taip sudarytas, kad būtų galima:

               —

               naudoti vienodą dokumentų nuorodų sistemą,

               —

               tiesiogiai elektroniniu būdu susipažinti su teisės aktų leidybos dokumentais,

               —

               nurodyti dokumentus, su kuriais negalima susipažinti elektroniniu būdu,

               —

               vykdyti nepakankamai prašytojo įvardintų dokumentų paiešką,

               —

               nurodyti dokumentus, kurių naudojimąsi apriboja Reglamento (EB) Nr. 1049/2001 4 ir 9 straipsniai,

               —

               registruoti slapto pobūdžio dokumentus, atsižvelgiant į pirmiau minėto Reglamento 9 straipsnio apribojimus.

         3 straipsnis
   Veikla
   Už nuorodų registro tvarkymą atsakingas skyrius:

               —

               vykdo Europos Parlamento sudarytų ar gautų dokumentų registravimo kontrolę,

               —

               gauna prašymus susipažinti su raštiškais ar elektroniniu būdu parengtais dokumentais ir veda terminų kalendorių, kad būtų nepažeistas 15 darbo dienų, per kurį reikia pateikti atsakymą, terminas,

               —

               nusiunčia prašymo gavimą patvirtinantį pranešimą,

               —

               padėti prašytojui patikslinti savo prašymą,

               —

               padeda prašytojui susipažinti su jau paskelbtais dokumentais,

               —

               perduoda prašymą atsakingam skyriui ar tam įgaliojimus turinčiam asmeniui, kai prašoma registre neesančio dokumento arba dokumento, kuriam taikomi Reglamento (EB) Nr. 1049/2001 4 ir 9 straipsniuose numatyti apribojimai,

               —

               tariasi su prašytoju dėl prašomų labai ilgų arba sudėtingų dokumentų.

         4 straipsnis
   Dokumentų registracija
   1.   Visi institucijos sudaryti dokumentai kaip įmanoma greičiau įrašomi į nuorodų registrą. Generalinis sekretorius priima vidaus įgyvendinimo priemones, užtikrinančias, kad visi Europos Parlamento sudaryti dokumentai būtų užregistruoti.
   2.   Dokumentą parengusi įstaiga ar skyrius yra atsakingi už Darbo tvarkos taisyklių 97 straipsnio 2 dalyje nurodytų Europos Parlamento dokumentų įrašymą į registrą.
   3.   Teisės aktų leidybos procedūros ar parlamentinės veiklos metu sudaryti dokumentai įrašomi į registrą, kai tik yra pateikiami ar paskelbiami.
   4.   Kiti Europos Parlamento generalinio sekretoriaus administracinių skyrių kompetencijai priklausantys dokumentai įrašomi į nuorodų registrą, kai tik įmanoma tai padaryti, gavus dokumentą sudariusio skyriaus leidimą.
   5.   Visus kitus institucijos iš trečiosios šalies, apibrėžtos Reglamento (EB) Nr. 1049/2001 3 straipsnyje, gautus dokumentus pašto tarnyba perduoda nuorodų registrui, kuris juos užregistruoja, nebent tai būtų pirmiau minėto Reglamento 9 straipsnyje apibrėžtas slapto pobūdžio dokumentas, kurį tvarkant reikia laikytis šiame straipsnyje nustatytų apribojimų.
   5 straipsnis
   Tiesiogiai prieinami dokumentai
   1.   Visi Europos Parlamento teisės aktų leidybos procese parengti ar gauti dokumentai turi būti tiesiogiai prieinami elektroniniu būdu, laikantis Reglamento (EB) Nr. 1049/2001 4 ir 9 straipsniuose numatytų apribojimų.
   2.   Europos Parlamentas sudarys galimybę visuomenei susipažinti su visais teisės aktų leidybos dokumentais per registrą, kuriame galima rasti visą dokumento tekstą.
   3.   Europos Parlamentas sudarys galimybę elektroniniu būdu susipažinti su šiuo registru „Europarl“ tinklalapyje ir teiks internete pagalbą piliečiams apie tai, kaip pateikti prašymus dėl galimybės susipažinti su dokumentais.
   4.   Kur įmanoma, tiesiogiai turėtų būtų prieinami kiti dokumentai, ypač susiję su politikos ar strategijos rengimu.
   5.   Dokumentų, su kuriais galima tiesiogiai susipažinti, kategorijos išvardintos Europos Parlamento priimtame sąraše, kuris pridedamas prie Darbo tvarkos taisyklių. Su dokumentais, kurių nėra šiame sąraše, bus galima susipažinti pateikus rašytinį prašymą.
   6 straipsnis
   Dokumentai, su kuriais galima susipažinti pateikus prašymą
   1.   Visi Europos Parlamento ne teisės aktų leidybos procese parengti ar gauti dokumentai turi būti tiesiogiai prieinami visuomenei per registrą, laikantis Reglamento (EB) Nr. 1049/2001 4 ir 9 straipsniuose numatytų apribojimų.
   2.   Kai neįmanoma tiesiogiai susipažinti su visu įrašyto į nuorodų registrą dokumento tekstu, nes dokumentas nepateiktas elektronine forma ar taikomos Reglamento (EB) Nr. 1049/2001 4 ir 9 straipsniuose numatytos išimtys, prašytojas gali pateikti rašytinį prašymą susipažinti su dokumentu ar pasinaudoti „Europarl“ tinklapyje esančia elektronine forma. Europos Parlamentas galės suteikti leidimą susipažinti su dokumentu arba raštu nurodyti visiško ar dalinio atsisakymo priežastį.
   3.   Su Europos Parlamento parengtais arba gautais, prieš įsigaliojant Reglamentui (EB) Nr. 1049/2001, dokumentais, kurių nėra nuorodų registre, galima susipažinti pateikus rašytinį prašymą, su sąlyga, kad laikomasi pirmiau minėto Reglamento 4 ir 9 straipsniuose numatytų apribojimų.
   7 straipsnis
   Dokumentų saugojimas
   1.   Visi dokumentai saugojami nuorodų registro duomenų bazės archyvuose. Šią duomenų bazę, kurioje yra visi Europos Parlamento sudaryti dokumentai, tvarkantys asmenys perduoda istorinius Europos parlamento archyvus (ARCDOC) tvarkantiems asmenims šių duomenų ir dokumentų kopiją.
   2.   Kol neveikia įrašytinų į registrą dokumentų archyvavimo duomenų bazė, už registrą atsakinga tarnyba turi naudotis esamomis Europos Parlamento sistemomis ir duomenų bazėmis bei užmegzti su jomis ryšius, kad būtų gauta reikalinga informacija ir būtų galima susipažinti su visu dokumento tekstu.
   II ANTRAŠTINĖ DALIS
   PIRMINIS PRAŠYMAS
   8 straipsnis
   Pirminio prašymo pateikimas
   1.   Prašymas susipažinti su Europos Parlamento dokumentu gali būti pateikiamas raštiška ar elektronine forma viena iš EB sutarties 314 straipsnyje išvardintų kalbų.
   2.   Prašymas turi būti suformuluotas pakankamai tiksliai ir jame turi būti pateikta informacija apie prašomą (-us) dokumentą (-us), nurodyta prašytojo pavardė ir adresas.
   3.   Jeigu prašymas nėra pakankamai konkretus, institucija kreipiasi į prašytoją, kad patikslintų prašymą, bei padeda jam tai padaryti.
   4.   Prašytojas neprivalo pagrįsti savo prašymo.
   9 straipsnis
   Rašytinio prašymo tvarkymas
   1.   Pašto skyrius perduoda visus prašymus susipažinti su Europos Parlamento turimu dokumentu už nuorodų registro valdymą atsakingam skyriui, kuris turi prašytojui išsiųsti prašymo gavimą patvirtinantį pranešimą, parengti atsakymą ir pateikti dokumentą per numatytą terminą.
   2.   Kai prašoma Europos Parlamento parengto dokumento, kuriam taikomos Reglamento (EB) Nr. 1049/2001 4 straipsnyje numatytos išimtys, už nuorodų registrą atsakingas skyrius kreipiasi į dokumentą parengusį skyrių ar įstaigą, kurie per penkias dienas darbo pasiūlo savo sprendimą šiuo klausimu.
   3.   Kai kyla abejonių dėl dokumentų, gautų iš trečiosios šalies, platinimo, Europos Parlamentas kreipiasi į trečiąją šalį, kad ši per penkias darbo dienas pareikštų savo nuomonę, siekiant nustatyti, ar taikytina viena Reglamento (EB) Nr. 1049/2001 4 ir 9 straipsniuose numatytų išimčių.
   4.   Kai Europos Parlamentui pateiktas prašymas yra susijęs su dokumentą parengusios institucijos dar nepaskelbtu dokumentu, Europos Parlamentas suteikia dokumentą sudariusiai institucijai penkias darbo dienas, per kurias ji gali pareikšti nesutinkanti, kad dokumentas būtų paskelbtas.
   5.   Jei per penkias darbo dienas nebuvo atsiųstas atsakymas, Europos Parlamentas tęsia procedūrą.
   10 straipsnis
   Elektroniniu būdu pateikto prašymo tvarkymas
   1.   Visi elektronine forma pateikti prašymai perduodami Europos Parlamento tinklalapyje tuo tikslu sukurtu adresu, kai tik įmanoma, naudojant, numatytą elektroninę formą ir pagalbos sistemą internete, sukurtą, siekiant padėti pateikti tokį prašymą.
   2.   Elektronine forma pateiktas ir į Europos Parlamento „Europarl“ tinklalapį nusiųstas prašymas automatiškai perduodamas už registrą atsakingam skyriui, kad šis prašymą užregistruotų ir imtųsi tolesnių veiksmų.
   3.   Gavus prašymą elektronine forma, kuriame yra visa reikalinga šio sprendimo 8 straipsnyje numatyta informacija, prašytojui automatiškai perduodamas prašymo gavimą patvirtinantis pranešimas.
   4.   Šio sprendimo dėl elektronine forma pateikto pirminio prašymo tvarkymo 9 straipsnio 2 ir kitose dalyse minėtos procedūros taip pat taikomos elektronine forma pateiktų prašymų atveju.
   11 straipsnis
   Atsakymo pateikimo galutinis terminas
   1.   Už nuorodų registrą atsakingas skyrius per penkiolika darbo dienų nuo prašymo užregistravimo duoda leidimą susipažinti su prašomu dokumentu ir per tą laikotarpį jį pateikia prašytojui.
   2.   Jei Europos Parlamentas negali patenkinti prašymo, jis prašytojui raštu nurodo visiško arba dalinio atsisakymo priežastį bei jį informuoja apie jo teisę pateikti patvirtinantį prašymą.
   3.   Visiško arba dalinio atsisakymo atveju pareiškėjas gali per penkiolika darbo dienų nuo atsakymo gavimo pateikti patvirtinantį prašymą.
   4.   Ypatingais atvejais, jei prašoma labai ilgo dokumento arba jei prašymas susijęs su labai dideliu dokumentų skaičiumi, šio straipsnio 1 dalyje numatytas terminas gali būti pratęstas penkiolika darbo dienų, su sąlyga, kad pareiškėjui pranešama iš anksto ir nurodomos konkrečios priežastys.
   5.   Institucijai neatsiuntus atsakymo per nurodytą laikotarpį, prašytojas turi teisę pateikti patvirtinantį prašymą.
   6.   Reglamento (EB) Nr. 1049/2001 7 straipsnyje nustatytas penkiolikos darbo dienų terminas prasideda nuo pirminio prašymo užregistravimo datos.
   12 straipsnis
   Už prašymo tvarkymą atsakinga įstaiga
   1.   Pirminius Europos Parlamentui adresuojamus prašymus tvarko Generalinis sekretorius, o jam vadovauja Pirmininkas ir Pirmininko pavaduotojas, atsakingas už prašymų susipažinti su dokumentais tvarkymo priežiūrą, kaip nurodyta Darbo tvarkos taisyklių 97 straipsnio 6 dalyje.
   2.   Generalinis sekretorius ar jo įgaliotas asmuo pats perduoda pareiškėjui jo prašymus tenkinančius atsakymus.
   3.   Sprendimą atmesti pirminį prašymą, nurodant priežastis, priima Generalinis sekretorius Registro tarnybos siūlymu ir pasikonsultavęs su dokumento autoriumi. Apie visus sprendimus atmesti prašymą pranešama susipažinimui už skaidrumą atsakingam Pirmininko pavaduotojui.
   4.   Generalinis sekretorius arba jo deleguotas asmuo gali bet kada kreiptis į teisės tarnybą ir (arba) į duomenų apsaugos pareigūną.
   III ANTRAŠTINĖ DALIS
   PATVIRTINANTIS PRAŠYMAS
   13 straipsnis
   Pateikimas
   1.   Per penkiolika darbo dienų nuo atsakymo, kuriame pranešama apie visišką arba dalinį atsisakymą leisti susipažinti su prašomu dokumentu, arba negavęs jokio atsakymo, pareiškėjas gali pateikti Europos Parlamentui patvirtinantį prašymą.
   2.   Patvirtinantis prašymas turi būti pateiktas pagal šio sprendimo 8 straipsnyje numatytus oficialius reikalavimus.
   14 straipsnis
   Prašymo tvarkymas
   1.   Patvirtinantys prašymai registruojami šio sprendimo 9 straipsnio 1 dalyje ir 10 straipsnio 2 dalyje rašytiniams ar elektroniniu būdu pateiktiems prašymams numatyta tvarka.
   2.   Nuorodų registras išsiunčia pareiškėjui prašymo gavimą patvirtinantį pranešimą ir pradeda šio sprendimo 9 ir 10 straipsnyje numatytas procedūras, kad būtų parengtas institucijos atsakymas.
   3.   Europos Parlamentas per penkiolika darbo dienų nuo prašymo užregistravimo suteikia leidimą susipažinti su dokumentu arba raštu nurodo visiško arba dalinio atsisakymo priežastį.
   4.   Ypatingais atvejais, jei prašoma labai ilgo dokumento arba prašymas susijęs su labai dideliu dokumentų skaičiumi, pirmiau pateiktoje straipsnio dalyje numatytas terminas gali būti pratęstas penkiolika darbo dienų, su sąlyga, kad pareiškėjui pranešama iš anksto ir nurodomos konkrečios priežastys.
   15 straipsnis
   Už prašymo tvarkymą atsakinga įstaiga
   1.   Atsakymą į visus patvirtinančius prašymus pateikia Europos Parlamento Biuras. Už skaidrumą atsakingas Pirmininko pavaduotojas Biuro vardu ir jam vadovaujant priima sprendimus dėl patvirtinančių prašymų.
   2.   Pirmininko pavaduotojas per pirmąjį Biuro posėdį, vykstantį po to, kai priimamas sprendimas ir apie tai pranešama prašytojui, privalo Biurą informuoti apie savo sprendimus. Jeigu jis mano, kad tai būtina, tais atvejais, kai atsakymas į prašymą yra susijęs su pagrindiniais su Europos Parlamento vykdoma skaidrumo politika susijusiais klausimais, Pirmininko pavaduotojas per nustatytą laikotarpį Biurui pristato sprendimo projektą. Pirmininko pavaduotojo atsakymas prašančiajam priklauso nuo Biuro sprendimo.
   3.   Pirmininko pavaduotojas ir Biuras Generalinio sekretoriaus siūlymu sprendžia dėl Registro tarnybos pateikto pasiūlymo pagrindo. Registro tarnyba gali prašyti teisės tarnybos ir (arba) duomenų apsaugos pareigūno nuomonės, o jie per tris darbo dienas privalo ją pateikti.
   16 straipsnis
   Teisės gynimo priemonės
   1.   Jeigu Europos Parlamentas dalinai ar visiškai atsisako duoti leidimą susipažinti su prašomais dokumentais, institucija informuoja prašytoją apie įvairias teisės gynimo priemones: galimybę pateikti teisminį ieškinį institucijai ir (arba) paduoti skundą Ombudsmenui pagal EB sutarties 230 ir 195 straipsniuose numatytas sąlygas.
   2.   Jei institucija per nurodytą laikotarpį neatsiunčia atsakymo, tai laikoma neigiamu atsakymu, ir prašytojas turi teisę pateikti ieškinį ar paduoti skundą pagal pirmiau pateiktoje straipsnio dalyje numatytas sąlygas.
   IV ANTRAŠTINĖ DALIS
   SLAPTO POBŪDžIO DOKUMENTŲ REGISTRAVIMAS IR GALIMYBĖ SU JAIS SUSIPAžINTI
   17 straipsnis
   Slapto pobūdžio dokumentų registravimas
   1.   Institucijų, atstovybių, valstybių narių, trečiųjų šalių ar tarptautinių organizacijų slapto pobūdžio dokumentų, apibrėžtų Reglamento (EB) Nr. 1049/2001 9 straipsnyje, registravimui reikia gauti išankstinį dokumento parengėjo sutikimą.
   2.   Siekiant užtikrinti dokumento turinio konfidencialumą, slapto pobūdžio dokumentą parengusi institucija tinkamiausiu būdu jį perduoda tiesiai Europos Parlamento Pirmininkui.
   3.   Perduodant slapto pobūdžio dokumentą, būtina pridėti dokumento parengėjo nuomonę dėl leidimo užregistruoti ar platinti dokumentą.
   4.   Jei dokumento parengėjas suteikia leidimą įrašyti dokumentą į Europos Parlamento nuorodų registrą, Pirmininkas nusprendžia, kokią informaciją reikia pateikti apie dokumentą nuorodų registre. Pirmininkas tariasi su atsakingu už prašymų susipažinti su dokumentais tvarkymo priežiūrą Pirmininko pavaduotoju, Generalinis sekretoriumi arba, jei reikia, atitinkamo komiteto pirmininku.
   5.   Visi Europos Parlamento parengti dokumentai, kuriuose yra nuorodų į Reglamento (EB) Nr. 1049/2001 9 straipsnyje apibrėžtus slapto pobūdžio dokumentus, bus užregistruoti ir su jais bus galima susipažinti, tik Pirmininkui leidus. Nuorodos apie šį dokumentą bus nustatytos tokiomis pačiomis sąlygomis, kurios yra numatytos pirmiau pateiktoje straipsnio dalyje.
   6.   Jei viena iš institucijų išreiškia abejones dėl Europos Parlamento gautų dokumentų konfidencialumo, klausimas perduodamas nagrinėti tarpinstituciniam komitetui, sukurtam remiantis Reglamento (EB) Nr. 1049/2001 15 straipsnio 2 dalimi.
   18 straipsnis
   Prašymo susipažinti su dokumentais tvarkymas
   1.   Elektronine ar rašytine forma pateikti prašymai susipažinti su slapto pobūdžio dokumentu, apibrėžtu Reglamento (EB) Nr. 1049/2001 9 straipsnyje, registruojami šio sprendimo 9 straipsnio 1 dalyje ir 10 straipsnio 2 dalyje nustatyta tvarka.
   2.   Generalinis sekretorius perduoda prašymą susipažinti su slapto pobūdžio dokumentu Pirmininkui. Atsakymą dėl pirminio prašymo ar patvirtinančio prašymo pateikia Biuras, kuris gali pagal Europos Parlamento Darbo tvarkos taisyklių 22 straipsnio 10 dalį įpareigoti Pirmininką pateikti atsakymą. Šiuo atveju Pirmininką konsultuoja atsakingas už prašymų susipažinti su dokumentais tvarkymo priežiūrą Pirmininko pavaduotojas, Generalinis sekretorius arba, jei reikia, atitinkamo komiteto pirmininkas.
   3.   Nuo pirminio prašymo arba patvirtinančio prašymo užregistravimo datos pradedamas skaičiuoti Reglamento (EB) Nr. 1049/2001 7 ir 8 straipsniuose nustatytas penkiolikos darbo dienų terminas.
   19 straipsnis
   Asmenys, kuriems leidžiama susipažinti su slapto pobūdžio informacija
   Su slapto pobūdžio dokumentais leidžiama susipažinti: Europos Parlamento Pirmininkui, atsakingam už prašymų susipažinti su dokumentais tvarkymo priežiūrą Pirmininko pavaduotojui, tiesiogiai susijusio komiteto pirmininkui ir Generaliniam sekretoriui, nebent tarp institucijų sudarytuose susitarimuose būtų numatytos specialios galinčiųjų susipažinti su slapto pobūdžio dokumentais sąlygos.
   20 straipsnis
   Slapto pobūdžio dokumentų apsauga
   1.   Reglamento (EB) Nr. 1049/2001 9 straipsnyje apibrėžtiems slapto pobūdžio dokumentams taikomos griežtos apsaugos taisyklės tam, kad būtų užtikrintas konfidencialus dokumentų tvarkymas institucijoje.
   2.   Generalinis sekretorius pateikia Biurui reglamentuojančių nuostatų projektą, kurie atsižvelgia į susitarimus bei sutartis, sudarytas su Komisija ir Taryba.
   3.   Biuro priimtas pasiūlymas pateikiamas Parlamento pritarimui, o jo priimtas tekstas pridedamas prie Europos Parlamento Darbo tvarkos taisyklių.
   V ANTRAŠTINĖ DALIS
   DOKUMENTŲ PATEIKIMAS
   21 straipsnis
   Dokumentų pateikimas
   1.   Visapusiškai atsižvelgiant į dokumento prašytojo pageidavimą, jam pateikiama dokumento kopija arba jo kopija elektroninėje laikmenoje.
   2.   Jeigu Europos Parlamentas ar kita institucija jau išplatino dokumentą ir su juo galima lengvai susipažinti, Europos Parlamentas gali duoti leidimą susipažinti su prašomu dokumentu, nurodydamas prašytojui dokumento buvimo vietą.
   22 straipsnis
   Mokestis
   1.   Kopijų gamybos ir siuntimo išlaidos gali būti pateikiamos apmokėti prašytojui. Šis mokestis negali viršyti realių kopijų gamybos ir persiuntimo išlaidų.
   2.   Susipažinimas su dokumentu vietoje, susipažinimas su mažiau nei 20 A4 formato puslapių kopijų ir tiesioginis priėjimas prie dokumentų elektroniniu būdu arba per registrą yra nemokamas.
   23 straipsnis
   Prašymas susipažinti su didelės apimties dokumentais
   1.   Susipažinimas su daugiau nei dvidešimt A4 formato puslapių kainuoja 10 EUR ir papildomai 0,03 EUR už kiekvieną puslapį.
   2.   Europos Parlamento Biuras Generalinio sekretoriaus siūlymu gali peržiūrėti šio mokesčio dydį.
   3.   Dėl kitų su dokumentų persiuntimo būdais susijusių mokesčių sprendžia Generalinis sekretorius,tačiau šis mokestis negali viršyti realių išlaidų.
   4.   Dėl dažnų ir nuolatinių prašymų susipažinti su labai didelės apimties dokumentais ar dideliu dokumentų skaičiumi institucija gali neformaliai susitarti su prašytoju, kad būtų rastas tinkamas sprendimas.
   5.   Šis sprendimas nesusijęs su publikuojamais dokumentais ir jiems taikoma speciali kainų nustatymo sistema.
   24 straipsnis
   Papildomas mokestis už vertimą
   Jei prašytojas pageidauja, kad būtų atliktas vertimas į kitą nei institucijoje esančių vertimų kalbas, imamas institucijoje „laisvai samdomu vertėjų“ atliekamiems vertimams taikomas mokestis.
   VI ANTRAŠTINĖ DALIS
   TAIKYMAS
   25 straipsnis
   Taikymas
   Šis sprendimas taikomas, atsižvelgiant ir nepažeidžiant Reglamento (EB) Nr. 1049/2001, o taip pat Europos Parlamento Darbo tvarkos taisyklių nuostatų.
   26 straipsnis
   Peržiūra
   Šis sprendimas bus peržiūrėtas, praėjus dviems metams po jo įsigaliojimo. Rengiantis atlikti šią peržiūrą, Europos Parlamento Generalinis sekretorius pateiks pranešimą dėl šio sprendimo įgyvendinimo.
   27 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje paskelbimo dieną (5). Pagal šį sprendimą įsteigtas nuorodų registras pradeda veikti nuo 2002 m. birželio 3 d.

      (1)  Paskelbta
         Europos Sąjungos Oficialiajame Leidinyje, 2001 m. gruodžio 29 d., C 374, p. 1-6.

      (2)  2004 m. gegužės 3 d. Biuro patvirtina suvestinė redakcija.

      (3)  Pakeista Biuro 2005 m. rugsėjo 26 d. sprendimu.

      (4)  2001 m. gruodžio 3 d..

      (5)  2001 m. gruodžio 29 d.


title: 2012/579/ES: 2012 m. gegužės 10 d. Europos Parlamento sprendimas dėl Europos narkotikų ir narkomanijos stebėsenos centro 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/212

         EUROPOS PARLAMENTO SPRENDIMAS
   2012 m. gegužės 10 d.
   dėl Europos narkotikų ir narkomanijos stebėsenos centro 2010 finansinių metų sąskaitų uždarymo
   (2012/579/ES)
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėsenos centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2010 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (3), ypač į jo 15 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0134/2012),

               1.

               pritaria Europos narkotikų ir narkomanijos stebėsenos centro 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 156.

      (2)  OL L 248, 2002 9 16, p. 1.

      (3)  OL L 376, 2006 12 27, p. 1.

      (4)  OL L 357, 2002 12 31, p. 72.


title: 2011 m. kovo 21 d. Tarybos sprendimas 2011/171/BUSP, kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei

text:
22.3.2011

               LT

               Europos Sąjungos oficialusis leidinys

               L 76/62

         TARYBOS SPRENDIMAS 2011/171/BUSP
   2011 m. kovo 21 d.
   kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. rugsėjo 27 d. Taryba priėmė Sprendimą 2010/573/BUSP (1).

               (2)

               Remiantis Sprendimo 2010/573/BUSP peržiūra nuspręsta, kad ribojamosios priemonės turėtų būti pratęstos iki 2012 m. kovo 31 d.

               (3)

               Tačiau, kad būtų paskatinta pažanga, siekiant politinėmis priemonėmis išspręsti Padnestrės konfliktą, sprendžiant likusias problemas, susijusias su lotyniškus rašmenis naudojančiomis mokyklomis, ir atkuriant laisvą asmenų judėjimą, ribojamųjų priemonių taikymas turėtų būti laikinai sustabdytas iki 2011 m. rugsėjo 30 d. Baigiantis šiam laikotarpiui Taryba, atsižvelgdama į pokyčius, visų pirma pirmiau nurodytose srityse, ribojamąsias priemones peržiūrės. Taryba gali nuspręsti bet kuriuo metu imti vėl taikyti kelionės apribojimus arba juos panaikinti,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/573/BUSP iš dalies keičiamas taip:

               1.

               4 straipsnio 2 dalis pakeičiama taip:
               „2.   Šis sprendimas taikomas iki 2012 m. kovo 31 d. Jis nuolat peržiūrimas. Prireikus jis gali būti atnaujinamas ar iš dalies keičiamas, jei Taryba mano, kad jame numatyti tikslai nepasiekti.“;

               2.

               4 straipsnio 3 dalis pakeičiama taip:
               „3.   Šiame sprendime numatytų ribojamųjų priemonių taikymas sustabdomas iki 2011 m. rugsėjo 30 d. Baigiantis šiam laikotarpiui Taryba ribojamąsias priemones peržiūri.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 21 d.

            Tarybos vardu

            Pirmininkas

         C. ASHTON

      (1)  OL L 253, 2010 9 28, p. 54.


title: 2008/534/EB: 2007 m. balandžio 24 d. Europos Parlamento sprendimas dėl Europos ligų prevencijos ir kontrolės centro 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/174

      EUROPOS PARLAMENTO SPRENDIMAS

   2007 m. balandžio 24 d.
   dėl Europos ligų prevencijos ir kontrolės centro 2005 finansinių metų sąskaitų uždarymo
   (2008/534/EB)
   EUROPOS PARLAMENTAS,
   atsižvelgdamas į Europos ligų prevencijos ir kontrolės centro 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2005 finansinių metų galutinių metinių ataskaitų kartu su Centro atsakymais (2),
   atsižvelgdamas į 2007 m. vasario27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A6-0119/2007),

               1.

               pažymi, kad Europos ligų prevencijos ir kontrolės centro 2005 finansinių metų galutinėse metinėse ataskaitose buvo pateikti šie duomenys:
               2005 finansinių metų pajamų ir išlaidų ataskaitos duomenys
                      (6)

                           (tūkst. EUR)

                           2005

                              PAJAMOS

                           Bendrijos subsidija (Agentūros einamosios veiklos biudžetui)

                           3 402 280,45

                           Pajamos iš mokesčių

                           Kitos pajamos

                              IŠ VISO PAJAMŲ (a)

                              3 402 280,45

                              IŠLAIDOS

                              I antraštinė dalis. Darbuotojai

                           Mokėjimai

                           - 500 909,02

                           Perkelti asignavimai

                           - 361 771,74

                              II antraštinė dalis. Administracinės išlaidos

                           Mokėjimai

                           - 597 024,15

                           Perkelti asignavimai

                           - 534 581,62

                              III antraštinė dalis. Veiklos sąnaudos

                           Mokėjimai

                           -69 773,55

                           Perkelti asignavimai

                           - 540 654,36

                              IŠ VISO IŠLAIDŲ (b)

                              -2 604 714,44

                              FINANSINIŲ METŲ REZULTATAS (a – b)

                              797 566,01

                           Iš ankstesnių metų perkeltų nepanaudotų mokėjimų asignavimų panaikinimas

                           Asignavimų, turimų gruodžio 31 d. iš asignuotųjų pajamų, perkėlimo iš ankstesniųjų metų patikslinimas

                           Valiutų kurso skirtumai per metus (pelnas +/nuostolis -)

                           -10 168,55

                              Finansinių metų biudžeto vykdymo likutis

                              787 397,46

                           Dalis EB grąžintinos subsidijos

                           - 787 397,46

                              Poveikis turtui

                           Turto poveikis ir nuvertėjimas

                           222 011,07

                              Poveikis finansiniais metais sukauptoms sąnaudoms

                           Perkėlimai

                           1 437 007,72

                           Sukauptos sąnaudos

                           - 363 538,58

                              Kiti patikslinimai

                           Neįvykdyti įsipareigojimai

                           - 448 377,86

                           Išankstiniai mokėjimai ir atidėtos išlaidos

                           20 636,80

                           Tranzitu gabenamos prekės

                           63 108,90

                           Komisijos apmokėtos paslaugos

                           -8 490,00

                           Ypatingosios pajamos

                           31 250,85

                              Finansinių metų rezultatas atlikus ekonominius patikslinimus (e)

                              953 608,90

                              N.B. Galutinės sumos gali skirtis dėl suapvalintų dydžių.

                              Šaltinis: Agentūros duomenys. Šioje lentelėje pateikiami apibendrinti Agentūros metinių ataskaitų duomenys.

               2.

               pritaria Europos ligų prevencijos ir kontrolės centro 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos ligų prevencijos ir kontrolės centro vykdomajam direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 31.

      (2)  OL C 312, 2006 12 19, p. 54.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.

      (6)  Pateikiami tik 2005 m. skaičiai, kadangi Agentūra naujai įkurta.

      N.B. Galutinės sumos gali skirtis dėl suapvalintų dydžių.

      Šaltinis: Agentūros duomenys. Šioje lentelėje pateikiami apibendrinti Agentūros metinių ataskaitų duomenys.


title: 2014/409/ES: 2014 m. birželio 23 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
28.6.2014

               LT

               Europos Sąjungos oficialusis leidinys

               L 190/78

         TARYBOS SPRENDIMAS
   2014 m. birželio 23 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

      (2014/409/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, jo 31 protokolą;

               (3)

               EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos ir tvarka;

               (4)

               tikslinga išplėsti EEE susitarimo Susitariančiųjų Šalių bendradarbiavimą, įtraukiant laisvo darbuotojų judėjimo, socialinės apsaugos sistemų koordinavimo ir migrantams, įskaitant migrantus iš trečiųjų šalių, skirtų priemonių klausimus;

               (5)

               todėl EEE susitarimo 31 protokolas turėtų būti atitinkamai iš dalies pakeistas, kad bendradarbiavimas būtų išplėstas nuo 2014 m. sausio 1 d.;

               (6)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis dalinio pakeitimo, grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 23 d.

            Tarybos vardu

            Pirmininkė

         C. ASHTON

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo Susitariančiųjų Šalių bendradarbiavimą, įtraukiant laisvo darbuotojų judėjimo, socialinės apsaugos sistemų koordinavimo ir migrantams, įskaitant migrantus iš trečiųjų šalių, skirtų priemonių klausimus;

                  (2)

                  todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 5 straipsnis iš dalies keičiamas taip:

                  1.

                  Po 12 dalies įterpiama ši dalis:
                  „13.   Nuo 2014 m. sausio 1 d. ELPA valstybės dalyvauja veiksmuose, kurie finansuojami pagal toliau nurodytą biudžeto eilutę, įrašytą į Europos Sąjungos 2014 finansinių metų bendrąjį biudžetą:

                              —

                                 biudžeto eilutė 04 03 01 03: „Laisvas darbuotojų judėjimas, socialinės apsaugos sistemų koordinavimas ir migrantams, įskaitant migrantus iš trečiųjų šalių, skirtos priemonės“.“

                  2.

                  5 dalyje žodžiai „ir 12 dalyje nurodytuose veiksmuose, kurie finansuojami pagal 2012 ir 2013 finansinių metų biudžeto eilutes, – nuo 2012 m. sausio 1 d.“ pakeičiami žodžiais „, 12 dalyje nurodytuose veiksmuose, kurie finansuojami pagal 2012 ir 2013 finansinių metų biudžeto eilutes, – nuo 2012 m. sausio 1 d. ir 13 dalyje nurodytuose veiksmuose, kurie finansuojami pagal 2014 finansinių metų biudžeto eilutę, – nuo 2014 m. sausio 1 d.“

                  3.

                  6 ir 7 dalyse žodžiai „8 ir 12 dalys“ pakeičiami žodžiais „8, 12 ir 13 dalys“.

            2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (1).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2009/764/EB: 2009 m. rugsėjo 16 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų panaudojimo pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 28 punktą

text:
20.10.2009

               LT

               Europos Sąjungos oficialusis leidinys

               L 274/28

      EUROPOS PARLAMENTO IR TARYBOS SPRENDIMAS

   2009 m. rugsėjo 16 d.
   dėl Europos prisitaikymo prie globalizacijos padarinių fondo lėšų panaudojimo pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 28 punktą
   (2009/764/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį,
   atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) skirtas teikti papildomą paramą atleistiems iš darbo darbuotojams, kurie patiria žalą dėl esminių pasaulio prekybos sistemos struktūrinių pokyčių padarinių, ir padėti jiems vėl integruotis į darbo rinką.

               (2)

               2006 m. gegužės 17 d. tarpinstituciniame susitarime numatyta galimybė panaudoti Fondo lėšas iki nustatytos metinės didžiausios 500 mln. eurų ribos.

               (3)

               2008 m. gruodžio 29 d. Ispanija pateikė su darbuotojų atleidimu iš darbo tekstilės sektoriuje susijusią paraišką dėl Fondo lėšų panaudojimo. Ši paraiška atitinka reikalavimus, pagal kuriuos nustatoma finansinė parama, kaip nurodyta Reglamento (EB) Nr. 1927/2006 10 straipsnyje. Atsižvelgdama į tai, Komisija siūlo panaudoti 3 306 750 eurų sumą.

               (4)

               2009 m. sausio 23 d. Portugalija pateikė su darbuotojų atleidimu iš darbo tekstilės sektoriuje susijusią paraišką dėl Fondo lėšų panaudojimo. Ši paraiška atitinka reikalavimus, pagal kuriuos nustatoma finansinė parama, kaip nurodyta Reglamento (EB) Nr. 1927/2006 10 straipsnyje. Atsižvelgdama į tai, Komisija siūlo panaudoti 832 800 eurų sumą.

               (5)

               Taigi Fondo lėšos turėtų būti panaudotos teikti finansinę paramą pagal Ispanijos ir Portugalijos pateiktas paraiškas,

         NUSPRENDĖ:
   1 straipsnis
   2009 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo numatoma panaudoti 4 139 550 eurų įsipareigojimų ir mokėjimų asignavimams suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2009 m. rugsėjo 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2012/86/ES: 2012 m. vasario 10 d. Tarybos sprendimas, kuriuo skiriamas Regionų komiteto Suomijai atstovaujantis pakaitinis narys

text:
15.2.2012

               LT

               Europos Sąjungos oficialusis leidinys

               L 41/17

         TARYBOS SPRENDIMAS
   2012 m. vasario 10 d.
   kuriuo skiriamas Regionų komiteto Suomijai atstovaujantis pakaitinis narys
   (2012/86/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Suomijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Riitta MYLLER kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui – iki 2015 m. sausio 25 d., Regionų komiteto pakaitine nare skiriama:

               —

               Sanna PARKKINEN, Liperin kunnanvaltuuston jäsen.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. vasario 10 d.

            Tarybos vardu

            Pirmininkė

         C. ANTORINI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2016 m. spalio 13 d. Tarybos sprendimas (ES) 2016/1859 dėl trišalio socialinių reikalų aukščiausiojo lygio susitikimo ekonomikos augimo ir užimtumo klausimais, kuriuo panaikinamas Sprendimas 2003/174/EB

text:
20.10.2016

               LT

               Europos Sąjungos oficialusis leidinys

               L 284/27

         TARYBOS SPRENDIMAS (ES) 2016/1859
   2016 m. spalio 13 d.
   dėl trišalio socialinių reikalų aukščiausiojo lygio susitikimo ekonomikos augimo ir užimtumo klausimais, kuriuo panaikinamas Sprendimas 2003/174/EB
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 352 straipsnį,
   atsižvelgdama į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   atsižvelgdama į Europos Parlamento pritarimą,
   laikydamasi specialios teisėkūros procedūros,
   kadangi:

               (1)

               Europos Sąjungos sutarties (ES sutartis) 3 straipsnio 3 dalyje nustatyta, kad vienas iš Sąjungos tikslų – kurti didelio konkurencingumo socialinę rinkos ekonomiką, kuria siekiama visiško užimtumo ir socialinės pažangos;

               (2)

               nustatydama ir įgyvendindama savo politikos kryptis ir veiksmus, Sąjunga turi atsižvelgti į jų socialinį aspektą, ypač reikalavimus, susijusius su didelio užimtumo skatinimu, tinkamos socialinės apsaugos užtikrinimu, kova su socialine atskirtimi, aukšto lygio švietimu, mokymu ir žmonių sveikatos apsauga, kaip nustatyta Sutarties dėl Europos Sąjungos veikimo (SESV) 9 straipsnyje;

               (3)

               Sąjunga pripažįsta ir remia socialinių partnerių vaidmenį savo lygiu ir remia jų dialogą, kartu gerbdama jų savarankiškumą, kaip nustatyta SESV 152 straipsnyje. Siekiant skatinti aukšto lygio veiklos derinimą su Europos socialiniais partneriais dėl bendros 2000 m. kovo 23–24 d. Lisabonoje Vadovų Tarybos nustatytos strategijos, vadovaujantis Tarybos sprendimu 2003/174/EB (1) buvo įsteigtas trišalis socialinių reikalų aukščiausiojo lygio susitikimas ekonomikos augimo ir užimtumo klausimais (toliau – aukščiausiojo lygio susitikimas). Aukščiausio lygio susitikimas SESV 152 straipsnyje pripažintas neatskiriama Sąjungos lygio socialinio dialogo dalimi;

               (4)

               Sąjunga ir jos valstybės narės yra įsipareigojusios bendradarbiauti įgyvendindamos integruotą strategiją „Europa 2020“, kuria siekiama padidinti Sąjungos ekonomikos augimo ir darbo vietų kūrimo potencialą 2010–2020 m. (toliau – strategija „Europa 2020“). Strategija „Europa 2020“ siekiama geriau koordinuoti nacionalinę ir Sąjungos politiką. Be to, Sąjunga pripažino poreikį didinti socialinių partnerių atsakomybę ir dalyvavimą įgyvendinant tą strategiją, kad socialiniai partneriai galėtų aktyviai prisidėti prie strategijos tikslų įgyvendinimo;

               (5)

               Europos Parlamento ir Tarybos reglamente (ES) Nr. 1175/2011 (2) pabrėžiama, kad socialiniai partneriai įtraukiami, jei tikslinga, vykdant Europos semestro veiklą, susijusią su pagrindiniais politikos klausimais, vadovaujantis SESV nuostatomis ir nacionalinėmis teisinėmis bei politinėmis nuostatomis;

               (6)

               2013 m. birželio 28 d. išvadose Europos Vadovų Taryba pažymėjo, kad reikėtų stiprinti Ekonominės ir pinigų sąjungos socialinį matmenį ir pabrėžė labai svarbų socialinių partnerių ir socialinio dialogo vaidmenį šiuo požiūriu. Todėl 2013 m. spalio 2 d. komunikate „Dėl Ekonominės ir pinigų sąjungos socialinio matmens“ Komisija nagrinėjo socialinio dialogo skatinimo nacionaliniu ir ES lygiais klausimą, pranešė apie pasiūlymą peržiūrėti Sprendimą 2003/174/EB ir nurodė, kad aukščiausiojo lygio susitikimas yra galimybė įtraukti socialinius partnerius į Europos semestro procesą;

               (7)

               Aukščiausiojo lygio susitikimas nuo pat įsteigimo Sprendimu 2003/174/EB puikiai atliko pagrindinį savo vaidmenį, sudarydamas sąlygas aukšto lygio veiklos derinimui. Jis labai padėjo plėtoti socialinį dialogą Sąjungos lygiu įgyvendinant Lisabonos strategiją 2000–2010 m. ir strategiją „Europa 2020“;

               (8)

               2013 m. spalio 24 d. bendroje deklaracijoje dėl socialinių partnerių dalyvavimo Europos ekonomikos valdyme, kurią darbuotojų vardu pasirašė Europos profesinių sąjungų konfederacija (ETUC), o darbdavių vardu – Europos verslo konfederacija (BUSINESSEUROPE), Europos viešąsias paslaugas teikiančių darbdavių ir įmonių centras (CEEP) ir Europos amatų, mažų ir vidutinių įmonių asociacija (UEAPME), Europos socialiniai partneriai paragino nuosekliai konsultuotis su socialiniais partneriais vykdant Europos semestro veiklą ir patvirtino savo paramą aukščiausiojo lygio susitikimui;

               (9)

               aukščiausiojo lygio susitikimo užduotys ir narystės sąlygos turėtų būti pritaikyti, kad būtų atsižvelgta į Lisabonos sutartimi nustatytus institucinius pokyčius, ypač į Europos Vadovų Tarybos pirmininko pareigybės sukūrimą, kaip nustatyta ES sutarties 15 straipsnyje;

               (10)

               šis sprendimas nedaro poveikio nacionalinių darbo santykių ir socialinio dialogo sistemų organizavimui ir veikimui;

               (11)

               šiam sprendimui priimti SESV nenumatyta kitų įgaliojimų nei SESV 352 straipsnyje nurodyti įgaliojimai,

               (12)

               todėl Sprendimas 2003/174/EB turėtų būti panaikintas,

         PRIĖMĖ ŠĮ SPRENDIMĄ
   1 straipsnis
   Užduotis
   Trišalio socialinių reikalų aukščiausiojo lygio susitikimo ekonomikos augimo ir užimtumo klausimais užduotis – laikantis SESV ir ES sutarties ir tinkamai atsižvelgiant į Sąjungos institucijų ir įstaigų įgaliojimus, užtikrinti nuolatinį Europos Vadovų Tarybos, Tarybos, Komisijos ir socialinių partnerių veiklos derinimą. Aukščiausiojo lygio susitikimas sudarys sąlygas Europos socialiniams partneriams, vykdant jų socialinį dialogą, Europos lygiu prisidėti prie įvairių Sąjungos ekonomikos augimo ir darbo vietų kūrimo strategijos siekių įgyvendinimo. Jis padės sudaryti palankesnes sąlygas sinergijai tarp Europos Vadovų Tarybos, Tarybos, Komisijos ir socialinių partnerių veiksmų, kuriais siekiama skatinti augimą, didelį užimtumą, tinkamą socialinę apsaugą, kovą su socialine atskirtimi ir aukšto lygio švietimą, mokymą ir žmonių sveikatos apsaugą. Tuo tikslu jis remiasi Tarybos, Komisijos ir socialinių partnerių parengiamaisiais darbais ir diskusijomis įvairiuose ekonominių, socialinių ir užimtumo klausimų derinimo forumuose.
   2 straipsnis
   Narystė
   1.   Aukščiausiojo lygio susitikime dalyvauja Europos Vadovų Tarybos ir Komisijos pirmininkai, aukščiausiu lygiu atstovaujama šiuo metu Tarybai pirmininkaujanti valstybė, dvi po jos Tarybai pirmininkausiančios valstybės narės ir socialiniai partneriai. Aukščiausiojo lygio susitikime taip pat dalyvauja trijų Tarybai pirmininkaujančių valstybių narių ministrai ir už užimtumo bei socialinius reikalus atsakingas Komisijos narys. Atsižvelgiant į darbotvarkę, aukščiausiojo lygio susitikime taip pat gali būti kviečiami dalyvauti kiti šių trijų Tarybai pirmininkaujančių valstybių narių ministrai ir kiti Komisijos nariai.
   2.   Socialinių partnerių atstovai suskirstomi į dvi vienodo dydžio delegacijas, kurių vieną sudaro 10 darbuotojų atstovų, o kitą – 10 darbdavių atstovų, atsižvelgiant į poreikį užtikrinti lyčių pusiausvyrą.
   3.   Abi delegacijas sudaro įvairių Europos pramonės sektorių organizacijų, atstovaujančių bendriems ar konkretesniems priežiūros ir vadovaujančių darbuotojų interesams, taip pat mažosioms ir vidutinėms įmonėms Europos lygiu, atstovai.
   Techninį darbuotojų delegacijos koordinavimą vykdo Europos profesinių sąjungų konfederacija (ETUC), o darbdavių delegacijos – Europos verslo konfederacija (BUSINESSEUROPE). ETUC ir BUSINESSEUROPE užtikrina, kad jų pasiūlymuose būtų visiškai atsižvelgta į specialių ir sektorinių organizacijų išreikštą nuomonę ir, atitinkamais atvejais, į savo delegacijas įtraukia kai kurių tų organizacijų atstovus.
   3 straipsnis
   Pasirengimas
   1.   Aukščiausiojo lygio susitikimo darbotvarkę drauge nustato Taryba, Komisija ir aukščiausio lygio susitikime dalyvausiančios darbuotojų bei darbdavių įvairių pramonės sektorių organizacijos. Šiuo tikslu parengiamuosiuose posėdžiuose dalyvauja Tarybos ir Komisijos tarnybos bei ETUC ir BUSINESSEUROPE atstovai.
   2.   Darbotvarkės punktus aptaria Užimtumo, socialinės politikos, sveikatos ir vartotojų reikalų taryba, atitinkamais atvejais remdamasi jos parengiamųjų organų pasiūlymu.
   3.   Komisija teikia aukščiausiojo lygio susitikimui sekretoriato paslaugas. Visų pirma sekretoriatas užtikrina, kad dokumentai būtų išplatinami laiku. Rengdamas ir organizuodamas susitikimus, aukščiausiojo lygio susitikimo sekretoriatas palaiko tinkamus ryšius su ETUC ir BUSINESSEUROPE, kurie abu yra atsakingi už savo atitinkamų delegacijų veiklos koordinavimą.
   4 straipsnis
   Veikla
   1.   Aukščiausiojo lygio susitikimas rengiamas bent du kartus per metus. Jis rengiamas prieš atitinkamus pavasario ir rudens Europos Vadovų Tarybos susitikimus.
   2.   Aukščiausiojo lygio susitikimui drauge pirmininkauja Europos Vadovų Tarybos pirmininkas ir Komisijos pirmininkas, dalyvaujant šiuo metu Tarybai pirmininkaujančiai valstybei narei.
   3.   Aukščiausiojo lygio susitikimus savo iniciatyva bendrai šaukia abu pirmininkai, pasikonsultavę su socialiniais partneriais.
   4.   Europos Vadovų Tarybos pirmininkas Europos Vadovų Tarybai praneša apie aukščiausiojo lygio susitikimo diskusijas ir rezultatus.
   5 straipsnis
   Informavimas
   Abu pirmininkai parengia aukščiausiojo lygio susitikimo diskusijų santrauką, kad būtų galima apie jas informuoti atitinkamų sudėčių Tarybą, Europos Parlamentą ir plačiąją visuomenę.
   6 straipsnis
   Panaikinimas
   Sprendimas 2003/174/EB panaikinamas nuo 2016 m. spalio 21 d.
   7 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2016 m. spalio 13 d.

            Tarybos vardu

            Pirmininkas

         J. RICHTER

      (1)  2003 m. kovo 6 d. Tarybos sprendimas 2003/174/EB, įsteigiantis trišalį socialinį aukščiausio lygio susitikimą augimo ir užimtumo klausimais (OL L 70, 2003 3 14, p. 31).

      (2)  2011 m. lapkričio 16 d. Europos Parlamento ir Tarybos reglamentas (ES) Nr. 1175/2011, kuriuo iš dalies keičiamas Tarybos reglamentas (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo (OL L 306, 2011 11 23, p. 12).


title: 1993 m. gruodžio 14 d. Vykdomojo komiteto Sprendimas dėl vienodo pavyzdžio vizos galiojimo pratęsimo (SCH/Com-ex (93)21)

text:
Svarbus teisinis pranešimas

|

41993D0021

Oficialusis leidinys L 239 , 22/09/2000 p. 0151 - 0153

		Vykdomojo komiteto Sprendimas1993 m. gruodžio 14 d.dėl vienodo pavyzdžio vizos galiojimo pratęsimo(SCH/Com-ex (93)21)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 17 straipsnio 3 dalies e punktą,NUSPRENDĖ:Vienodo pavyzdžio vizų galiojimas yra pratęsiamas pagal pridedamame dokumente išdėstytus bendruosius principus.Paryžius, 1993 m. gruodžio 14 d.PirmininkasA. Lamassoure--------------------------------------------------PRIEDAS DĖL VIENODO PAVYZDŽIO VIZŲ GALIOJIMO PRATĘSIMOBENDRIEJI PRINCIPAI1. Įgyvendinimo konvencijos 17 straipsnio 3 dalies e punktas nustato, kad Vykdomasis komitetas, atsižvelgdamas į visų Susitariančiųjų Šalių interesus, priima reikiamus sprendimus dėl vizų galiojimo pratęsimo sąlygų. Ši nuostata yra toliau apibrėžtų bendrųjų principų teisinis pagrindas.2. Vizos galiojimas gali būti pratęstas, jei nuo to laiko, kai ji buvo išduota, yra atsiradę naujų aplinkybių. Prašymai pratęsti vizų galiojimą turi būti tinkamai pagrįsti šiais motyvais: force majeure, humanitariniu pagrindu, rimtomis profesinėmis ar asmeninėmis priežastimis. Jokiomis aplinkybėmis prašymai negali būti su tikslu pakeisti vizą. Kompetentinga administravimo institucija turi įvertinti, ar faktiškai nurodyta priežastis yra pakankamas pagrindas pratęsti vizos galiojimą.3. Vizos galiojimo laikas nepratęsiamas daugiau kaip 90 dienų.4. Vizos galiojimas pratęsiamas valstybės nustatyta tvarka.5. Kompetentinga institucija yra tos Susitariančiosios Šalies, kurios teritorijoje užsienietis yra tuomet, kai pateikiamas prašymas, net jeigu pratęsus vizos galiojimą prašantis asmuo vyks į kitos Susitariančiosios Šalies teritoriją.Atskirose Susitariančiose Šalyse už vizų galiojimo pratęsimą yra atsakingos šios administravimo institucijos:Prancūzijoje: | prefektūros (Paryžiuje – policijos būstinės); |Ispanijoje: | paprastuose pasuose: "gobiernos civiles y por su delegación las comisarias de policía" (prefektūros ir, kur tokie įgaliojimai suteikti, - policijos skyriai); diplomatiniuose ir tarnybiniuose pasuose: "Ministerio de Asuntos Exteriores" (Užsienio reikalų ministerija); |Italijoje: | "Ufficio degli Stranieri (Questure Republica)" Užsieniečių departamentas (Italijos Respublikos policijos prefektūros); |Graikijoje: | "Υπουργείο Δημόσιας Τάξης (Γραφεία Αλλοδαπών)" (Viešosios tvarkos ministerijos Užsieniečių departamentas); |Portugalijoje: | "Serviço de Estrangeiros e Fronteiras Ministério da Administracão Interna" (Vidaus reikalų ministerijos Užsieniečių ir pasienio departamentas); |Vokietijoje: | "Ausländeramt der jeweiligen Stadt oder des Landkreises" (miesto ar administracinio rajono užsieniečių skyrius); |Belgijoje: | paprastose vizose: provincijų Vyriausybės; diplomatinėse ir tarnybinėse vizose: Užsienio reikalų ministerija; |Nyderlanduose: | paprastose vizose: "Hoofden van de plaatselijke politie" (vietos policijos viršininkai); diplomatinėse ir tarnybinėse vizose: "Ministerie van Buitenlandse Zaken" (Užsienio reikalų ministerija); |Liuksemburge: | visoms vizoms: Užsienio reikalų ministerijos pasų ir vizų tarnyba. |6. Atsižvelgiant į valstybės tvarką, vienodo pavyzdžio vizų galiojimo pratęsimas įforminamas nauja vizos įklija arba antspaudu.7. Už vizos galiojimo pratęsimą gali būti imamas mokestis.8. Kai prašantys asmenys yra valstybių piliečiai arba priklauso vienai iš kategorijų, kurioms viena ar daugiau Susitariančiųjų Šalių taiko konsultavimosi procedūrą, kurioje dalyvauja centrinės institucijos, vizų galiojimas ir toliau turi būti pratęsiamas tik išimtiniais atvejais. Jei vizos galiojimas pratęsiamas, apie tai pranešama valstybės, kurios konsulinė atstovybė tą vizą išdavė, centrinei institucijai.9. Jei administravimo institucija, pratęsianti vizos galiojimą, nenusprendžia kitaip, pratęsta viza lieka vienodo pavyzdžio viza, leidžiančia vykti į visas Susitariančiąsias Šalis, kurioms ši viza galiojo jos išdavimo metu.--------------------------------------------------


title: 2013/70/ES: 2013 m. sausio 28 d. Tarybos sprendimas, kuriuo skiriamas Regionų komiteto Italijai atstovaujantis narys

text:
1.2.2013

               LT

               Europos Sąjungos oficialusis leidinys

               L 32/18

         TARYBOS SPRENDIMAS
   2013 m. sausio 28 d.
   kuriuo skiriamas Regionų komiteto Italijai atstovaujantis narys
   (2013/70/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Francesco MUSOTTO kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariu skiriamas:

               —

               Rosario CROCETTA, Presidente della Regione Siciliana.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. sausio 28 d.

            Tarybos vardu

            Pirmininkas

         S. COVENEY

      (1)  OL L 348, 2009 12 29, p. 22

      (2)  OL L 12, 2010 1 19, p. 11.